Likumprojekts

**Ģenētisko resursu izmantošanas likums**

**1. pants.** Likumā ir lietoti Eiropas Parlamenta un Padomes 2014. gada 16. aprīļa Regulas (ES) Nr. 511/2014 par no Nagojas Protokola par piekļuvi ģenētiskajiem resursiem un to ieguvumu taisnīgu un godīgu sadali, kas gūti no šo resursu izmantošanas, izrietošiem atbilstības pasākumiem lietotājiem Savienībā (turpmāk – regula) 3. pantā noteiktie termini.

**2. pants.** Likuma mērķis ir noteikt regulas kompetento iestādi, tās tiesības, atsevišķus ģenētisko resursu lietotāju pienākumus un sankcijas par regulas prasību neievērošanu.

**3. pants.** Dabas aizsardzības pārvalde ir kompetentā iestāde regulas izpratnē, kas atbildīga par regulas piemērošanu.

**4. pants.** Kompetentajai iestādei ir tiesības:

(1) veikt ģenētisko resursu izmantošanas pārbaudi, lai noteiktu ģenētisko resursu izmantošanas atbilstību normatīvo aktu prasībām;

(2) atbilstoši savai kompetencei pieprasīt un bez maksas nepieciešamā apjomā un formā saņemt no fiziskām un juridiskām personām pārbaudei nepieciešamo informāciju, dokumentus vai to kopijas un citus materiālus;

(3) pārbaužu veikšanai apmeklēt valsts pārvaldes institūcijas un Latvijas teritorijā izvietotas juridiskajām un fiziskajām personām piederošas vai to valdījumā vai lietošanā esošas ražošanas telpas, noliktavas, tirdzniecības un citas nedzīvojamās telpas, lai savas kompetences ietvaros pārbaudītu ģenētisko resursu izmantošanas atbilstību normatīvo aktu prasībām;

(4) sastādīt administratīvo pārkāpumu protokolus, izskatīt administratīvo pārkāpumu lietas un uzlikt administratīvos sodus par šī likuma, regulas un **Eiropas Komisijas 2015. gada 13. oktobra īstenošanas Regulas Nr. 2015/1866, ar ko paredz sīki izstrādātus noteikumus par to, kā Eiropas Parlamenta un Padomes Regulu (ES) Nr. 511/2014 īstenot attiecībā uz kolekciju reģistru, lietotāju atbilstības uzraudzību un paraugpraksi, (turpmāk – īstenošanas regula)** pārkāpumiem;

 (5) vērsties tiesā ar prasību par šā likuma, regulas un īstenošanas regulas pārkāpumiem.

**5. pants.** Pētniecības finansējuma saņēmēji, kas pētniecībā izmanto ģenētiskos resursus un ar ģenētiskajiem resursiem saistītās tradicionālās zināšanas, saskaņā ar **īstenošanas regulas 5. pantu** iesniedz kompetentajai iestādei pienācīgas pārbaudes deklarāciju, kas noteikta īstenošanas regulas **II pielikumā.**

**6. pants. Īstenošanas regulas 5. pantā un II pielikumā un 6. pantā un III pielikumā noteiktās pienācīgas pārbaudes deklarācijas kompetentajai iesniedz, izmantojot** Eiropas Komisijas informācijas sistēmu DECLARE.

**7. pants.**

(1) Par pienācīgas pārbaudes neveikšanu, lai pārliecinātos, ka lietotāja izmantotajiem ģenētiskajiem resursiem un ar ģenētiskajiem resursiem saistītajām tradicionālajām zināšanām ir piekļūts saskaņā ar piemērojamiem tiesību aktiem vai regulatīvajām prasībām attiecībā uz piekļuvi un ieguvumu sadali un ka ieguvumi tiek sadalīti taisnīgi un godīgi atbilstīgi savstarpēji saskaņotiem noteikumiem saskaņā ar visiem piemērojamajiem tiesību aktiem vai regulatīvajām prasībām atbilstoši regulas 4. panta 1. punktam – izsaka brīdinājumu vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz simt četrdesmit naudas soda vienībām un juridiskajām personām līdz divi tūkstoši astoņsimtnaudas soda vienībām.

(2) Par ģenētisko resursu un ar ģenētiskajiem resursiem saistīto tradicionālo zināšanu nodošanu tālāk un izmantošanu pretrunā savstarpēji saskaņotiem noteikumiem, ja tie vajadzīgi atbilstīgi piemērojamiem tiesību aktiem vai regulatīvām prasībām atbilstoši regulas 4. panta 2. punktam – izsaka brīdinājumu vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz simt četrdesmit naudas soda vienībām un juridiskajām personām līdz divi tūkstoši astoņsimtnaudas soda vienībām.

(3) Par regulas 4. panta 3. punktā norādītās dokumentācijas un informācijas nenoskaidrošanu, neglabāšanu un nenodošanu turpmākiem lietotājiem, – izsaka brīdinājumu vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz simt četrdesmit naudas soda vienībām un juridiskajām personām līdz divi tūkstoši astoņsimtnaudas soda vienībām.

(4) Par piekļuves atļaujas vai tai līdzvērtīga dokumenta neiegūšanu un savstarpēji saskaņotu noteikumu neparedzēšanu vai izmantošanas nepārtraukšanu, ja lietotāju rīcībā esošā informācija nav pietiekama vai ir neskaidrības par piekļuves un izmantošanas likumību atbilstoši regulas 4. panta 5. punktam – izsaka brīdinājumu vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz simt četrdesmit naudas soda vienībām un juridiskajām personām līdz divi tūkstoši astoņsimtnaudas soda vienībām.

(5) Par ar piekļuvi un ieguvumu sadali saistītās informācijas neglabāšanu divdesmit gadus pēc izmantošanas laikposma beigām atbilstoši regulas 4. panta 6. punktam – izsaka brīdinājumu vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz simt četrdesmit naudas soda vienībām un juridiskajām personām līdz divi tūkstoši astoņsimtnaudas soda vienībām.

(6) Par regulas 4. panta 8. punktā noteiktā neievērošanu, iegūstot ģenētiskos resursus, ko uzskata par tādu patogēnu, kas izraisa vai var izraisīt esošu vai nenovēršamu starptautisku sabiedrības veselības ārkārtas situāciju, – izsaka brīdinājumu vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz simt četrdesmit naudas soda vienībām un juridiskajām personām līdz divi tūkstoši astoņsimtnaudas soda vienībām.

(7) Par pienācīgas pārbaudes nedeklarēšanu, saņemot finansējumu pētniecībai, kura ietver ģenētisko resursu un ar ģenētiskajiem resursiem saistīto tradicionālo zināšanu izmantošanu atbilstoši regulas 7. panta 1. punktam, – izsaka brīdinājumu vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz simt četrdesmit naudas soda vienībām un juridiskajām personām līdz divi tūkstoši astoņsimt naudas soda vienībām.

(8) Par regulas 7. panta 2. punktā minēto pienākumu izpildīšanas nedeklarēšanu un informācijas neiesniegšanu kompetentajai iestādei tāda produkta galīgās izstrādes posmā, kas izstrādāts, izmantojot ģenētiskos resursus vai ar šādiem resursiem saistītās tradicionālās zināšanas, – izsaka brīdinājumu vai uzliek naudas sodu, konfiscējot pārkāpuma priekšmetus un izdarīšanas rīkus vai bez konfiskācijas, fiziskajām personām līdz simt četrdesmit naudas soda vienībām un juridiskajām personām līdz divi tūkstoši astoņsimtnaudas soda vienībām.

**Pārejas noteikums**

Šā likuma 7. pants stājas spēkā vienlaikus ar Administratīvo pārkāpumu procesa likumu.

|  |  |
| --- | --- |
| Vides aizsardzības un reģionālās attīstības ministrs | Kaspars Gerhards |